# Клавикорд

*Moй клавикорд*. Инструмент Пола Мауриция, 2001, намальовани по Йоганови Албрехта ГасиТрајање: 12 minutes and 34 seconds12:34Карл Ф. Е. Бах, *Шлєбодна фантазия* у Фис дуру. **Клавикорд** (инструмент достал назву зоз латинского слова клавис або клавус (*clavis-clavus*, ключ-гвозд) и греческого слова *hord*, a значи струна, (франц. *clavicorde*,). То струнови музички инструмент зоз клавиятуру.Звук ше достава на клавикорду зоз вдереньом малого металного „млаточка” *(танґента)* по *месинґовей* або *челїчней струни.*

## Историят

Настал у Европи и єден є з предходнїкох клавира попри монохорда, клавсена, як цо бул и чембало, алє ше клавикорд розликує по иницированю/доставаню звука. Бул заступени и хасновало ше го ше под час епохи Ренесанси, прейґ Барока, по Класицизем. У прешлосци ше го найбаржей хасновало як инструмент за вежбанє, соло музикованє и як помоц за компонованє.

## Схема и часци клавикорда:

Клавикорд конструовани у вчасним 14. вику. Бул барз популарни од 16. до 18. вику, углавним у нємецких жемох, Скандинавиї и Иберийским полуострове. Вельки прихильнїк того инструменту бул Карл Филип Емануел Бах. По 1850. рок, музичаре престали хасновац клавикорд.

Схема клавикорда:

(A/B) типки; (1A/1B) танґенти (млаточки); (2A/2B) полуги типкох; (3) струни; (4) резонантне дно; (5) мост; (6) заглушовач

Клавикорди хасновани насампредз за домашнє музикованє, алє исновали и вариянти зоз вецей клавиятурами (мануали) и зоз педалу, та их орґуляше хасновали за вежбанє.Велькосц клавикорда завишела од типа и тонского обсягу, так же були мали инструменти у форми кнїжки по релативно вельки зоз целом резонанци длужини до 1,5 метери.

Трајање: 2 minutes and 15 seconds2:15Доступан титл.CCГасов клавикорд зоз 1763 року.
Клавикордска музика досцигла вершину у 17. и 18. вику, а по початок 19. вику у Заходней Европи заменєл го клавир (такв. хамерклавир). У велїх державох - царствох (Ческа, Словацка и Мадярска) музичаре-аматере предлужели грац на клавикорду.

Познати композиторе як цо були: Й. С. Бах, його синове Кристиян. Фридрих Емануел Бах, В. А. Моцарт, тиж и Лудвиґ ван Бетовен, писали дїла за клавикорд.

## Файти клавикорда

Исновали два файти клавикордох:

* Шлєбодни клавикорд, зоз подполним комплетом струнох, на хторим кажда типка одвитує окремней струни.

* Повязани клавикорд з прагами, зоз меншим комплетом струнох, до хторих танґенти звичайно два або три, прейґ типки вдеря до истей струни на розличних местох.

Клавикорди рижних файтох и дизайнох.Дизайн повязаного клавикорда значно оможлївює менше число струнох, алє онєможлївює источасне гранє одвитуюцих нотох.

## Способ доставаня звука

Понеже клавикорд продукує цихи, слабши звук, цо нєдостаток того инструмента, та прето нє може участвовац у камерних ансамблох. Кед ше прицишнє типка, вона зоз вдереньом иницирує и виволує вибрацию струни, алє источашнє остава у контакту зоз типку и огранїчує єй рухомосц. Зоз вибрированьом ше достава тремоло ефект (*Bebung*). Зоз тоту характеристику клавикорд оможлївює музичарови блїзши контакт зоз жридлом звука и дава простор за финеси и окремни музични вираз у граню. Дакеди клавикорд конструовани так же вецей млаточки можу вдериц по истей струни и зоз тим ше поєдноставює инструмент, а окреме олєгчує його штимованє. Нєшка на клавикорду граю музичаре хтори заинтересовани за вчасну, такв. стару музику, поготов музику Барока. Клавикорд ше з часу на час зявює як инструмент у сучасней рок музики.

## Галерия

* Клавикорд повязани з прагами у Намиру, Белгия.
* *Лепант* клавикорд, Музей музики, Париз.
* Клавикорд зоз 1977. року, аутор Кит Хил.
* Танґенти-млаточки хтори дорушую струни и иницирую клавикордов звук.
* Нукашнї деталї резонанци клавикорда, Музей у Барселони.
* Ґравирани клавикорд з педалами зоз 18. вику.
* Клавикорд зоз педалами
* Клавикорд з педалами (18. вик).

## Литература

* Зимин П. Н. История фортепиано и его предшественников. (язик: русийский)

## Вонкашнї вязи

* Историја клавикорда

## Референци